สวัสดีค่ะ หนูเพิ่งเคยมีsexกับแฟนครั้งแรกเลือดออกเยอะมาก มีอาการเจ็บเล็กน้อย ตอนแรกหนูก็ไม่คิดอะไรมากเพราะหนูเพิ่งมีsexครั้งแรก แต่พอหลังจากนั้น2วันหนูลองเอานิ้วสอดเข้าไปปรากฎว่าเลือดยังไหลออกมาบ้างเล็กน้อย หนูอยากรู้ว่ามันเป็นเพราะอะไรหรือจะเป็นอะไรมั้ยคะครั้งที่สองหนูมีsexกับแฟนแล้วตอนสอดใส่ครั้งแรกมีเลือดออกอยู่เล็กน้อย มีอาการเจ็บเหมือนกันครั้งแรกแต่ไม่มาก และประจำเดือนหนูพึ่งหมดด้วย หนูอยากทราบว่ามันเกี่ยวกันมั้ยคะ และจะอันตรายมั้ยคะ
สวัสดีค่ะ การมีเพศสัมพันธ์เป็นครั้งแรก แล้วเกิดมีเลือดออก หากไม่ใช่ช่วงวันที่ที่ประจำเดือนควรจะมา ก็น่าจะเกิดจากการบาดเจ็บของเยื่อพรหมจรรย์และเยื่อบุช่องคลอด ซึ่งอาจเกิดการฉีดขาด ทำให้มีเลือดออกมาได้ ซึ่งไม่ได้อันตรายอะไร โดยส่วนใหญ่จะหยุดไหลไปได้เองภายในไม่กี่วัน ดังนั้น หากเลือดได้หยุดไปแล้ว ก็ไม่ได้ผิดปกติอะไรค่ะหลังจากนั้น หากได้มีเพศสัมพันธ์อีก แล้วได้มีเลือดออกมาอีก แต่เนื่องจาก อยู่ในช่วงที่ประจำเดือนเพิ่งหมดไป เลือดดังกล่าว ก็น่าจะเป็นเลือดประจำเดือนที่ยังคงค้างอยู่ในมดลูกได้ค่ะแนะนำควรสังเกตอาการต่อไปก่อน การมีเพศสัมพันธ์ในครั้งหลังๆ ก็ไม่น่าจะมีเลือดออกมาอีก หากไม่ได้มีเพศสัมพันธ์แบบรุนแรงเกินไป แต่หากยังคงมีเลือดออกทุกครั้งที่มีเพศสัมพันธ์ ก็ควรไปพบสูติ-นรีแพทย์เพื่อตรวจหาสาเหตุ เช่น อาจเกิดจากมีติ่งเนื้อที่ปากมดลูก เป็นต้น